CELEX: 52014PC0031
Language: mt
Date: 2014-01-30
Title: Proposta għal REGOLAMENT TAL-KUNSILL li jemenda r-Regolament (UE) Nru 1370/2013 li jiddetermina miżuri dwar l-iffissar ta’ ċerti għajnuniet u rifużjonijiet relatati mal-organizzazzjoni komuni tas-swieq tal-prodotti agrikoli

|
			
		
		
		52014PC0031
		
			Proposta għal REGOLAMENT TAL-KUNSILL li jemenda r-Regolament (UE) Nru 1370/2013 li jiddetermina miżuri dwar l-iffissar ta’ ċerti għajnuniet u rifużjonijiet relatati mal-organizzazzjoni komuni tas-swieq tal-prodotti agrikoli /* COM/2014/031 final - 2014/0013 (NLE) */
			
				
		
		
			
			   	MEMORANDUM TA’ SPJEGAZZJONI
1.           KUNTEST TAL-PROPOSTA
Il-kuntest ġenerali
Ir-Regolament (UE) Nru 1308/2013
tal-Parlament Ewropew u tal-Kunsill jipprevedi qafas legali u finanzjarju li
jirregola t-tqassim ta’ prodotti agrikoli magħżulin lit-tfal
fl-iskejjel permezz tal-Iskema tal-Ħalib għall-Iskejjel (SMS) u
tal-Iskema tal-Frott għall-Iskejjel (SFS). 
Ir-Regolament tal-Kunsill (UE)
Nru 1370/2013, li ġie adottat abbażi tal-Artikolu 43(3)
tat-TFUE, jistabbilixxi l-ammont tal-għajnuna tal-Unjoni fil-kuntest tal-Iskema
tal-Frott għall-Iskejjel u tal-Iskema tal-Ħalib għall-Iskejjel,
kif previst mir-Regolament (UE) Nru 1308/2013, u jipprevedi l-miżuri
dwar l-għajnuna li l-Istati Membri għandhom jingħataw
fil-każ tal-Iskema tal-Frott għall-Iskejjel u l-kwantità massima ta’
prodotti eliġibbli għall-għajnuna fil-każ tal-Iskema
tal-Ħalib għall-Iskejjel.
Din il-proposta qed titressaq flimkien
mal-proposta tal-Kummissjoni biex jiġi emendat ir-Regolament (UE)
Nru 1308/2013 f’dak li għandu x’jaqsam mad-dispożizzjonijiet dwar
l-iskemi għall-iskejjel. Il-proposta tipprevedi qafas ġdid
għall-appoġġ għat-tqassim tal-frott u l-ħaxix,
tal-banana u tal-ħalib lit-tfal fl-istabbilimenti edukattivi, inklużi
d-dispożizzjonijiet dwar l-ammont ta’ għajnuna mill-Unjoni u dwar kif
l-għajnuna għandha tkun allokata fl-Istati Membri. 
2.           RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
Mhux applikabbli.
3.           ELEMENTI LEGALI TAL-PROPOSTA
Fl-interess taċ-ċarezza legali, qed
jiġi propost li jitħassru l-Artikoli 5 u 6 tar-Regolament
tal-Kunsill (UE) Nru 1370/2013, minħabba li dawn mhux se jibqgħu
validi bl-emenda proposta tar-Regolament (UE) Nru 1308/2013. 
4.           IMPLIKAZZJONI BAĠITARJA
L-implikazzjonijiet baġitarji huma
mogħtija fid-dikjarazzjoni finanzjarja li takkumpanja ’l din il-proposta u
lill-proposta [COM(2014) 32 final] biex jiġi emendat ir-Regolament (UE)
Nru 1308/2013.
2014/0013 (NLE)
Proposta għal
REGOLAMENT TAL-KUNSILL
li jemenda r-Regolament (UE) Nru 1370/2013
li jiddetermina miżuri dwar l-iffissar ta’ ċerti għajnuniet u
rifużjonijiet relatati mal-organizzazzjoni komuni tas-swieq tal-prodotti
agrikoli
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikulari l-Artikolu 43(3)
tiegħu,
Wara li kkunsidra l-proposta tal-Kummissjoni
Ewropea,
Billi:
(1)       L-Artikoli 5 u 6
tar-Regolament tal-Kunsill (UE) Nru 1370/2013[1] jistabbilixxu l-ammont
ta’ għajnuna tal-Unjoni fil-kuntest tal-Iskema tal-Frott u l-Ħaxix
għall-Iskejjel (SFS) u tal-Iskema tal-Ħalib għall-Iskejjel
(SMS), kif previst mir-Regolament (UE) Nru 1308/2013 tal-Parlament Ewropew
u tal-Kunsill[2],
u jipprevedu l-miżuri dwar l-għajnuna li l-Istati Membri
għandhom jingħataw fil-każ tal-Iskema tal-Frott
għall-Iskejjel u l-kwantità massima ta’ prodotti eliġibbli
għall-għajnuna fil-każ tal-Iskema tal-Ħalib
għall-Iskejjel. 
(2)       It-Taqsima 1
tal-Kapitolu II tat-Titolu I tal-Parti II tar-Regolament (UE)
Nru 1308/2013, kif emendata mir-Regolament (UE) Nru xxx/xx
tal-Parlament Ewropew u tal-Kunsill [l-iskema l-ġdida
għall-iskejjel], tipprevedi qafas ġdid
għall-appoġġ għat-tqassim tal-frott u l-ħaxix,
inkluż il-banana, u tal-ħalib lit-tfal fl-istabbilimenti edukattivi,
inklużi d-dispożizzjonijiet dwar l-ammont ta’ għajnuna mill-Unjoni
u dwar kif l-għajnuna għandha tkun allokata fl-Istati Membri.
Għalhekk, mid-data tal-applikazzjoni tar-Regolament (UE) Nru xxx/xx [l-iskema
l-ġdida għall-iskejjel], l-Artikoli 5 u 6 tar-Regolament
(UE) Nru 1370/2013 ma baqgħux fis-seħħ. Fl-interess
taċ-ċertezza legali, dawn l-Artikoli għandhom jitħassru.
(3)       Għaldaqstant,
ir-Regolament (UE) Nru 1370/2013 għandu jiġi emendat kif xieraq,
ADOTTA DAN IR-REGOLAMENT:
Artikolu 1
Emenda
għar-Regolament (UE) Nru 1370/2013
L-Artikoli 5 u 6 tar-Regolament (UE)
Nru 1370/2013 qed jitħassru.
Artikolu 2
Dħul
fis-seħħ u applikazzjoni
Dan ir-Regolament għandu jidħol
fis-seħħ fis-seba’ jum wara dak tal-pubblikazzjoni tiegħu f’Il-Ġurnal
Uffiċjali tal-Unjoni Ewropea.
Għandu japplika
mill-1 ta’ Awwissu xx [l-istess ġurnata
bħar-Regolament tal-Parlament Ewropew u tal-Kunsill li jemenda
r-Regolament (UE) Nru 1308/2013].
Dan ir-Regolament għandu jorbot fl-intier
tiegħu u japplika direttament fl-Istati Membri kollha.
Magħmul fi Brussell,
                                                                       Għall-Kunsill
                                                                       Il-President
DIKJARAZZJONI FINANZJARJA
LEĠIŻLATTIVA
1.           QAFAS
TAL-PROPOSTA/TAL-INIZJATTIVA 
              1.1.    It-titlu tal-proposta/tal-inizjattiva 
              1.2.    Il-qasam/l-oqsma tal-politika kkonċernati
fl-istruttura ABM/ABB
              1.3.    In-natura tal-proposta/tal-inizjattiva 
              1.4.    L-għan(ijiet) 
              1.5.    Ir-raġunijiet għall-proposta/għall-inizjattiva

              1.6.    It-tul taż-żmien u l-impatt finanzjarju 
              1.7.    Il-metodu/metodi ta’ ġestjoni previsti 
2.           MIŻURI TA’
ĠESTJONI 
              2.1.    Ir-regoli tal-monitoraġġ u tar-rappurtar 
              2.2.    Is-sistema ta’ ġestjoni u ta’ kontroll 
              2.3.    Il-miżuri għall-prevenzjoni tal-frodi u
tal-irregolaritajiet 
3.           STIMA TAL-IMPATT FINANZJARJU
TAL-PROPOSTA/TAL-INIZJATTIVA 
              3.1.    L-intestatura/l-intestaturi tal-qafas finanzjarju
multiannwali u l-linja/il-linji tal-baġit tan-nefqa affettwati 
              3.2.    L-impatt stmat fuq in-nefqa 
              3.2.1. Sommarju tal-impatt
stmat fuq in-nefqa 
              3.2.2. L-impatt stmat fuq
l-approprjazzjonijiet operattivi 
              3.2.3. L-impatt stmat fuq
l-approprjazzjonijiet ta’ natura amministrattiva
              3.2.4. Il-kompatibbiltà
mal-qafas finanzjarju multiannwali attwali
              3.2.5. Il-kontribuzzjonijiet
ta’ terzi persuni 
              3.3.    L-impatt stmat fuq id-dħul
1.           QAFAS
TAL-PROPOSTA/TAL-INIZJATTIVA 
1.1.        It-titlu
tal-proposta/tal-inizjattiva 
Ir-Regolament
tal-Parlament Ewropew u tal-Kunsill li jemenda r-Regolament (UE)
Nru 1308/2013 u r-Regolament (UE) Nru 1306/2013 f’dak li għandu
x’jaqsam mal-iskema ta’ għajnuna għall-forniment tal-frott u
ħaxix, tal-banana u tal-ħalib fl-istabbilimenti edukattivi
Ir-Regolament
tal-Kunsill li jemenda r-Regolament (UE) Nru 1370/2013 li jiddetermina
miżuri dwar l-iffissar ta’ ċerti għajnuniet u rifużjonijiet
relatati mal-organizzazzjoni komuni tas-swieq tal-prodotti agrikoli
1.2.        Il-qasam/l-oqsma tal-politika
kkonċernati fl-istruttura ABM/ABB[3]

1.3.        Natura
tal-proposta/tal-inizjattiva 
¨ Il-proposta/l-inizjattiva
għandha x’taqsam ma’ azzjoni
ġdida 
¨ Il-proposta/l-inizjattiva għandha x’taqsam ma’ azzjoni
ġdida wara proġett pilota/azzjoni ta’ tħejjija[4] 
¨ Il-proposta/l-inizjattiva
għandha x’taqsam mal-estensjoni
ta’ azzjoni eżistenti 
X Il-proposta/l-inizjattiva għandha x’taqsam ma’ azzjoni diretta
mill-ġdid lejn azzjoni ġdida 
1.4.        L-għan(ijiet)
1.4.1.     L-għan(ijiet)
strateġiċi multiannwali tal-Kummissjoni li huma fil-mira
tal-proposta/tal-inizjattiva 
Il-proposta
timmira li żżid b’mod sostenibbli s-sehem tal-frott u l-ħaxix u
tal-prodotti tal-ħalib fid-dieta tat-tfal, u b’hekk tikkontribwixxi
għall-għanijiet tal-politika agrikola komuni (il-PAK) li jiġu
stabbilizzati s-swieq u li tkun żgurata d-domanda fit-tul. Il-proposta
timmira wkoll li tikkontribwixxi għall-għanijiet usa’
tas-saħħa pubblika li jitnaqqsu l-piż żejjed u
l-obeżità u mard relatat mad-dieta billi ssawwar drawwiet sostenibbli ta’
ikel li huwa tajjeb għas-saħħa.
1.4.2.     L-għan(ijiet)
speċifiċi u l-attività/l-attivitajiet ABM/ABB ikkonċernati 
L-għan
speċifiku: li jittejjeb l-aċċess ta’ gruppi soċjali
sensittivi għall-ikel
L-attività/l-attivitajiet
ABM/ABB ikkonċernati: 05 02 “Interventi fis-swieq agrikoli”
1.4.3.     Ir-riżultat(i) u l-impatt
mistennija
Il-proposta mistennija tbiddel l-għarfien
taċ-ċittadini ż-żgħar dwar l-ikel u s-sorsi tiegħu,
l-attitudni tagħhom lejh u l-preferenzi tal-ikel tagħhom, u
mistennija tbiddel il-perċezzjonijiet tagħhom tal-agrikoltura u
l-prodotti agrikoli.
Il-proposta mistennija żżid ukoll
il-kosteffettività tat-tqassim tal-prodotti billi timmira aħjar l-allokazzjoni
tal-għajnuna tal-UE. 
Barra minn hekk, se żżid il-parti tal-baġit
li tintefaq fuq il-miżuri ta’ akkumpanjament biex b’hekk jitjieb l-impatt
tagħhom fuq il-konsum tal-grupp fil-mira u jitnaqqas id-distakk bejn
id-dimensjonijiet edukattivi tal-iskema tal-frott għall-iskejjel (SFS) u
tal-iskema tal-ħalib għall-iskejjel (SMS).
Fl-aħħar nett, se twassal ukoll għal qafas
komuni għal kull Stat Membru u għal aktar viżibbiltà
tal-intervent tal-UE.
1.4.4.     L-indikaturi
tar-riżultati u tal-impatt 
Ġew stabbiliti tliet livelli ta’ indikaturi b’rabta
mal-għanijiet:
L-indikaturi tal-impatt:
-     Bidla fil-konsum dirett u indirett tal-frott u
l-ħaxix frisk mit-tfal wara ħames snin ta’ intervent
-     Bidla fil-konsum dirett u indirett
tal-ħalib għax-xorb mit-tfal wara ħames snin ta’ intervent
-     Titjib fil-kwalità ġenerali tad-dieta
L-indikaturi ewlenin tar-riżultati:
-     Il-perċentwali tal-baġit disponibbli
li ntefaq fuq il-miżuri ta’ akkumpanjament
-     Il-perċentwali tal-miżuri ta’
appoġġ implimentati marbutin mal-agrikoltura u mal-prodotti agrikoli
-     Il-livell ta’ effiċjenza fl-infiq
għall-promozzjoni tal-konsum tal-prodotti agrikoli fl-iskejjel
L-indikaturi ewlenin tal-produzzjoni:
-     L-għadd ta’ miżuri ta’
akkumpanjament implimentati fl-Istati Membri
-     L-għadd ta’ tfal involuti fil-miżuri
ta’ akkumpanjament u s-sehem mill-għadd ta’ parteċipanti kollha
-     L-għadd ta’ miżuri ta’
akkumpanjament tal-Istati Membri marbutin mal-agrikoltura
-     L-ispiża għal kull porzjon
-     L-għadd ta’ Stati Membri, skejjel u tfal
parteċipanti
-     Il-volumi ta’ prodotti mqassmin fl-iskola
(l-għadd ta’ porzjonijiet ta’ frott u ħaxix u ħalib)
1.5.        Ir-raġunijiet
għall-proposta/għall-inizjattiva 
1.5.1.     Ir-rekwiżit(i) li
għandhom jiġu ssodisfati fuq medda twila jew qasira
taż-żmien 
Il-ħtiġijiet
li fuqhom tissejjes il-proposta huma l-ħtieġa li jiżdied b’mod
sostenibbli l-konsum tat-tfal tal-frott u l-ħaxix u tal-ħalib u
l-ħtieġa li dawn jissawrulhom drawwiet ta’ ikel li huwa tajjeb
għas-saħħa.
L-iskemi
tal-PAK għall-iskejjel, kif inhuma implimentati llum, għandhom
ċerti nuqqasijiet fid-disinn u fil-funzjonament tagħhom li jridu
jiġu indirizzati, minħabba li jillimitaw il-potenzjal tagħhom li
jiksbu l-għan li jippromwovu l-konsum tal-prodotti agrikoli (għan
tas-suq) u l-għan li jippromwovu dieti tajbin għas-saħħa mat-tfal
tal-iskola (għan tas-saħħa). 
Il-problemi
identifikati jikkonċernaw id-distakk bejn id-disinn tal-iskemi u
l-għanijiet tagħhom (għodod edukattivi differenti
fiż-żewġ skemi), in-nuqqas ta’ koordinazzjoni u konsistenza bejn
iż-żewġ skemi u n-nuqqasijiet li jillimitaw l-impatt immedjat
tal-infiq (piż amministrattiv u organizzattiv għoli fuq
iż-żewġ skemi, infiq baġitarju inqas milli suppost ta’
30 % fl-iskema tal-frott għall-iskejjel, l-effett potenzjali ta’ inerzja
u l-proporzjon baxx ta’ benefiċċji meta mqabblin mal-ispejjeż
fil-każ tal-iskema tal-ħalib għall-iskejjel).
Il-fatturi
ewlenin għalihom huma marbutin b’mod ewlieni man-nuqqasijiet regolatorji,
ma’ oqfsa finanzjarji differenti, ma’ implimentazzjoni differenti fl-Istati
Membri u ma’ xi fatturi esterni.
1.5.2.     Il-valur miżjud
tal-involviment tal-UE
L-azzjoni
fil-livell tal-UE tipprovdi l-finanzjament meħtieġ
għall-inizjattivi madwar l-UE u sorsi addizzjonali ta’ finanzjament li
jippermettu lill-Istati Membri jwessgħu l-ambitu tal-azzjonijiet tagħhom
u jżidu l-effikaċja tagħhom. Li kieku l-Istati Membri jkollhom
jiddependu biss fuq ir-riżorsi finanzjarji tagħhom stess, ħafna
minnhom ma jkunux f’pożizzjoni li jimplimentaw inizjattivi
ambizzjużi. Din l-azzjoni tagħti wkoll aktar kredibbiltà lill-iskemi
fl-Istati Membri u ttejjeb l-immaġni tal-UE u l-għarfien dwarha.
Qafas tal-UE għandu valur miżjud fl-iffaċilitar tat-trasferiment
u l-iskambju kontinwi tal-għarfien, tat-trasparenza u tal-esperjenzi.
1.5.3.     It-tagħlim minn
esperjenzi simili fil-passat
Bħalissa
hemm żewġ programmi ta’ tqassim fl-iskejjel iffinanzjati mill-UE
fil-kuntest tal-Politika Agrikola Komuni (il-PAK) tal-UE, li għandhom
fil-mira b’mod speċifiku t-tfal fl-iskejjel, li huma l-iskema
tal-ħalib għall-iskejjel (SMS) u l-iskema tal-frott
għall-iskejjel (SFS). Iż-żewġ skemi għandhom l-istess
għan, jiġifieri li jżidu, fuq bażi dejjiema, is-sehem ta’
dawn il-prodotti fid-dieti tat-tfal fi stadju bikri meta jkun għadhom qed
jissawru d-drawwiet tal-ikel tagħhom, u b’hekk jikkontribwixxu għall-għanijiet
tal-PAK, b’mod partikulari li jiġu stabbilizzati s-swieq u li tkun
żgurata d-domanda fit-tul. Barra minn hekk, l-iskemi huma konformi
mal-għanijiet usa’ tas-saħħa pubblika minħabba li
jikkontribwixxu għat-tiswir ta’ drawwiet sostenibbli ta’ ikel li huwa
tajjeb għas-saħħa. 
Madankollu,
minkejja din l-inkorporazzjoni pożittiva fl-iskejjel u l-għarfien
tal-potenzjal tagħhom, il-konklużjonijiet mislutin minn rapporti
differenti - b’mod partikulari mill-evalwazzjonijiet esterni tal-iskema
tal-frott għall-iskejjel u tal-iskema tal-ħalib għall-iskejjel,
mibdija mill-Kummissjoni, u mir-rapport speċjali Nru 10/2011
tal-Qorti Ewropea tal-Awdituri, kif ukoll mill-esperjenza wara diversi snin ta’
implimentazzjoni, identifikaw il-ħtieġa li jsir aktar titjib fiż-żewġ
skemi sabiex jiżdiedu l-effettività u l-effiċjenza tal-ġestjoni
tagħhom. Il-ftehim li sar dan l-aħħar dwar ir-riforma tal-PAK
diġà indirizza xi ftit mill-problemi li ġew identifikati.
1.5.4.     Il-kompatibbiltà u
s-sinerġija possibbli ma’ strumenti xierqa oħrajn
Filwaqt
li jitqiesu kif xieraq l-ispeċifiċitajiet settorjali, il-proposta
hija kompatibbli mal-promozzjoni tal-prodotti agrikoli. Hija wkoll konformi
mal-għanijiet tas-saħħa pubblika (il-kontroll tal-piż,
l-inugwaljanzi fil-qasam tas-saħħa), mas-simplifikazzjoni u
mal-prinċipji u l-miri kif mogħtija fl-Istrateġija Ewropa 2020. 
1.6.        It-tul taż-żmien u
l-impatt finanzjarju 
¨ Proposta/inizjattiva ta’ tul ta’
żmien limitat 
–     
¨  Proposta/inizjattiva fis-seħħ minn [JJ/XX]SSSS sa
[JJ/XX]SSSS 
–     
¨  Impatt finanzjarju minn SSSS sa SSSS 
X Proposta/inizjattiva
ta’ tul ta’ żmien mhux limitat
–     
Implimentazzjoni b’perjodu tal-bidu minn SSSS sa
SSSS,
–     
u warajha tħaddim fuq skala sħiħa.
1.7.        Il-metodu/i ta’ ġestjoni
previsti[5] 
¨ Ġestjoni diretta mill-Kummissjoni
–     
¨ mid-dipartimenti tagħha, inkluż mill-persunal tagħha li
jinsab fid-delegazzjonijiet tal-Unjoni; 
–     
¨  mill-aġenziji eżekuttivi; 
X Ġestjoni
kondiviża mal-Istati Membri 
¨ Ġestjoni indiretta permezz tad-delega ta’ kompiti ta’ implimentazzjoni lil:
–     
¨ pajjiżi terzi jew il-korpi li jkunu nnominaw;
–     
¨ organizzazzjonijiet internazzjonali u l-aġenziji tagħhom (li
għandhom jiġu speċifikati);
–     
¨ il-BEI u l-Fond Ewropew tal-Investiment;
–     
¨ il-korpi msemmijin fl-Artikoli 208 u 209 tar-Regolament
Finanzjarju;
–     
¨ korpi tal-liġi pubblika;
–     
¨ korpi rregolati mil-liġi privata b’missjoni ta’ servizz pubbliku
safejn jipprovdu garanziji finanzjarji adegwati;
–     
¨ korpi rregolati mil-liġi privata ta’ Stat Membru li jkunu fdati
bl-implimentazzjoni ta’ sħubija pubblika-privata u li jipprovdu garanziji
finanzjarji adegwati;
–     
¨ persuni fdati bl-implimentazzjoni ta’ azzjonijiet speċifiċi
fil-PESK skont it-Titolu V tat-Trattat dwar l-Unjoni Ewropea u
identifikati fl-att bażiku rilevanti.
2.           MIŻURI TA’
ĠESTJONI 
2.1.        Ir-regoli
tal-monitoraġġ u tar-rappurtar 
Fl-iskema
l-ġdida, il-monitoraġġ u l-evalwazzjoni huma inklużi
fl-ispejjeż eliġibbli għall-għajnuna tal-UE minħabba
l-importanza tagħhom għall-ġestjoni u l-valutazzjoni soda
tal-effettività u l-effiċjenza tagħha lejn l-għanijiet
identifikati. Qed tiġi stabbilita wkoll ir-rabta ma’ strateġija
multiannwali nazzjonali jew reġjonali (ta’ sitt snin).
Il-monitoraġġ
se jsir abbażi tar-rapporti annwali tal-Istati Membri li jkun fihom
tagħrif dwar il-baġit użat, l-għadd ta’ tfal jew skejjel
parteċipanti u s-sehem tal-għadd totali ta’ tfal jew skejjel
mill-grupp fil-mira, il-frekwenza tat-tqassim, it-tul ta’ żmien,
il-ħin u s-sistema, il-piż medju u l-prezz għal kull porzjon,
il-konsum medju għal kull tifel jew tifla u l-kwantitajiet totali
mqassmin. Barra minn hekk, il-miżuri ta’ akkumpanjament se jiġu
mmonitorjati wkoll f’dak li għandu x’jaqsam mal-metodi użati u
l-ispiża tagħhom, mal-frekwenza, mat-tfal jew l-iskejjel
parteċipanti, mal-involviment tal-partijiet interessati u mal-prodotti
mqassmin.
Il-proċess
ta’ evalwazzjoni se jikkonsisti fir-rapporti ta’ evalwazzjoni tal-Istati Membri
wara ħames snin ta’ implimentazzjoni tal-iskema sabiex jitkejlu l-impatti
fuq perjodu taż-żmien medju, segwiti minn evalwazzjoni esterna
magħmula mal-UE kollha sena wara l-evalwazzjonijiet tal-Istati Membri,
sabiex tiġi vvalutata l-implimentazzjoni tal-iskema fil-livell tal-Istati
Membri u tal-UE u sabiex jiġu vvalutati l-effettività ġenerali,
l-effiċjenza, il-koerenza u r-rilevanza tagħha skont l-istandards u
l-linji gwida tal-Kummissjoni għall-evalwazzjonijiet. Barra minn hekk,
jista’ jiġi previst studju estern dwar l-indikaturi tal-impatt fit-tul.
L-evalwazzjonijiet
esterni tal-iskema tal-frott għall-iskejjel u tal-iskema tal-ħalib
għall-iskejjel u r-rapport speċjali Nru 10/2011 tal-Qorti
tal-Awdituri dwar dawn l-iskemi tqiesu biċ-ċar u kif xieraq
fit-tfassil tal-proċessi ta’ monitoraġġ u evalwazzjoni marbutin
mal-iskema l-ġdida. 
2.2.        Is-sistema ta’ ġestjoni
u ta’ kontroll 
2.2.1.     Ir-riskju/i identifikati 
Ir-riskju
ġenerali li jista’ jiġi identifikat għandu x’jaqsam
mal-effettività tal-iskema, jiġifieri li l-għajnuna tal-UE
tilħaq il-benefiċjarji aħħarin tal-iskema u tikkontribwixxi
b’mod effettiv biex jintlaħqu l-għanijiet tal-iskema.
Abbażi
tal-esperjenza attwali marbuta mal-iskema tal-frott għall-iskejjel,
għandha tingħata attenzjoni speċjali lill-għażla
tal-applikanti għall-għajnuna u lill-proċeduri ta’ akkwist
użati għall-għoti ta’ kuntratti għat-tqassim, ir-riklamar,
il-monitoraġġ u l-evalwazzjoni. Id-dispożizzjonijiet ta’
kontroll għandhom ikopru wkoll l-implimentazzjoni ta’ dawn il-kuntratti.
L-akkwist pubbliku jaf ikun problema għall-iskema għall-iskejjel.
Għal
riskji oħrajn, bħall-effett ta’ inerzja li jista’ jkun hemm u
l-ispejjeż eċċessivi tal-prodotti mqassmin jew tal-marġni
għall-fornituri, jistgħu jiġu previsti ċerti
dispożizzjonijiet (pereżempju fil-livell tal-għajnuna tal-UE
għal kull porzjon).
F’dak
li għandu x’jaqsam mal-miżuri ta’ akkumpanjament, jista’ jkun hemm
ir-riskju ta’ ripetizzjoni tal-miżuri ma’ dawk edukattivi pprovduti
fl-iskejjel u mal-promozzjoni tal-prodotti agrikoli. Biex dan ma
jseħħx, grupp ta’ esperti xjentifiċi tal-UE se jkun involut
fid-definizzjoni ta’ dawn il-miżuri u r-rabta tagħhom
mal-għanijiet tal-iskema l-ġdida se tiġi ddikjarata b’mod
ċar. Id-dispożizzjonijiet ta’ kontroll marbutin mal-miżuri ta’
akkumpanjament se jindirizzaw il-ġenwinità tan-nefqa b’mod ġenerali,
u se jagħtu garanziji wkoll f’każijiet fejn dawk il-miżuri jkunu
esternalizzati.
2.2.2.     Tagħrif dwar is-sistema
stabbilita ta’ kontroll intern
L-aġenziji
tal-pagamenti u l-korpi ddelegati ta’ kontroll fil-livell tal-Istati Membri
jiffurmaw is-sistema ta’ kontroll.
Se
jkun hemm bżonn tar-rapporti annwali tal-Istati Membri dwar il-kontrolli u
l-verifiki, ibbażati fuq dawk li diġà jintużaw għall-iskemi
attwali tal-frott għall-iskejjel u tal-ħalib għall-iskejjel,
sabiex ikun hemm dettalji dwar il-ġestjoni amministrattiva u l-verifiki
fuq il-post implimentati. 
Barra
minn hekk, is-sistema ta’ ġestjoni u ta’ kontroll intern se tuża
r-rapporti tal-monitoraġġ u l-evalwazzjoni tal-Istati Membri u
l-evalwazzjoni li se ssir mal-UE kollha. Fl-aħħar nett, grupp ta’
esperti xjentifiċi tal-UE se jagħti pariri lill-Istati Membri u
lill-Kummissjoni dwar l-implimentazzjoni, il-monitoraġġ u
l-evalwazzjoni. 
2.2.3.     Stima tal-ispejjeż u
l-benefiċċji tal-kontrolli u valutazzjoni tal-livell tar-riskju
tal-iżball mistenni 
L-iskema
għall-iskejjel se tkun koperta mis-sistema eżistenti ta’
ġestjoni u kontroll għan-nefqa tal-FAEG.
Il-proposta
mhix mistennija żżid ir-rata tal-iżball għall-FAEG.
2.3.        Il-miżuri
għall-prevenzjoni tal-frodi u tal-irregolaritajiet 
Se
japplika r-Regolament orizzontali dwar il-finanzjament, il-ġestjoni u
l-monitoraġġ tal-PAK.
B’mod
ġenerali, is-sistemi ta’ kontroll jipprevedu kontrolli amministrattivi
eżawrjenti ta’ 100 % tal-applikazzjonijiet għall-għajnuna,
kontroverifiki ma’ bażijiet tad-dejta oħrajn fejn dan ikun meqjus
xieraq, kif ukoll verifiki fuq il-post qabel il-ħlas għal għadd
minimu ta’ tranżazzjonijiet, skont ir-riskju marbut mas-sistema
kkonċernata. Jekk dawn il-verifiki jiżvelaw għadd kbir ta’
irregolaritajiet, iridu jitwettqu verifiki addizzjonali.
Il-pakkett
leġiżlattiv għar-riforma tal-PAK jistipula wkoll li l-Istati
Membri għandhom jipprevjenu, jidentifikaw u jikkoreġu
l-irregolaritajiet u l-frodi u jimponu pieni effettivi, proporzjonati u
dissważivi, skont il-leġiżlazzjoni tal-Unjoni jew
il-liġijiet nazzjonali, u li huma għandhom jirkupraw kwalunkwe
pagament irregolari li jkun sar, flimkien mal-imgħax dovut. Il-pakkett
jinkludi mekkaniżmu awtomatiku ta’ approvazzjoni għall-każijiet
ta’ irregolarità, li jistipula li, f’każ li l-irkupru ma jkunx
seħħ fi żmien erba’ snin mid-data tat-talba tal-irkupru, jew fi
żmien tmien snin jekk ikunu nbdew xi proċedimenti legali, l-ammonti
li ma jkunux ġew irkuprati għandhom jitħallsu mill-Istat Membru
kkonċernat. Dan il-mekkaniżmu jinkuraġġixxi ħafna
lill-Istati Membri jirkupraw il-pagamenti irregolari malajr kemm jista’ jkun. 
Fl-istadju
inizjali tal-iskema l-ġdida u minkejja li mhix prevista l-approvazzjoni
formali tal-UE għall-istrateġiji tal-Istati Membri,
id-dispożizzjonijiet dwar il-kontenut tagħhom (u possibbilment
mudell) se jippermettu li jkun jista’ jiġi identifikat minn kmieni
r-riskju tal-frodi, u li l-frodi jkun jista’ jiġi evitat.
Matul
l-implimentazzjoni, it-talbiet għall-interpretazzjoni legali jew
għall-pariri mingħand il-Kummissjoni u/jew mingħand il-grupp ta’
esperti xjentifiċi tal-UE wkoll se jgħinu lill-Istati Membri jevitaw
il-frodi. 
Barra
minn hekk, se jkun hemm verifiki ex-post u segwitu b’saħħtu
ta’ kwalunkwe allegazzjoni ta’ abbuż qarrieqi tal-iskema.
3.           STIMA TAL-IMPATT FINANZJARJU
TAL-PROPOSTA/TAL-INIZJATTIVA 
3.1.        L-intestatura/i tal-qafas
finanzjarju multiannwali u l-linja/i tal-baġit tan-nefqa affettwati 
·      Il-linji tal-baġit eżistenti 
Skont l-ordni
tal-intestaturi tal-qafas finanzjarju multiannwali u l-linji tal-baġit.
 Intestatura tal-qafas finanzjarju multiannwali || Linja tal-baġit || Tip ta’ nefqa || Kontribuzzjoni 
   || Diff./Mhux diff. ([6])   || mill-pajjiżi tal-EFTA[7]   || mill-pajjiżi kandidati[8]   || minn pajjiżi terzi || skont it-tifsira tal-Artikolu 21(2)(b) tar-Regolament Finanzjarju 
 2 || 05 02 08 12 — L-iskema tal-frott għall-iskejjel || Mhux diff. || LE || LE || LE || LE 
 2 || 05 02 12 08 — L-iskema tal-ħalib għall-iskejjel || Mhux diff. || LE || LE || LE || LE 
·      Linji tal-baġit ġodda mitluba 
Skont l-ordni
tal-intestaturi tal-qafas finanzjarju multiannwali u l-linji tal-baġit.
 Intestatura tal-qafas finanzjarju multiannwali || Linja tal-baġit || Tip ta’ nefqa || Kontribuzzjoni 
   || Diff./Mhux diff. || mill-pajjiżi tal-EFTA || mill-pajjiżi kandidati || minn pajjiżi terzi || skont it-tifsira tal-Artikolu 21(2)(b) tar-Regolament Finanzjarju 
   || Mhux applikabbli ||   || LE || LE || LE || LE 
3.2.        L-impatt stmat fuq in-nefqa 
3.2.1.     Sommarju tal-impatt stmat fuq
in-nefqa 
 Intestatura tal-qafas finanzjarju multiannwali || 2 || Tkabbir sostenibbli: ir-riżorsi naturali 
 || Direttorat Ġenerali: AGRIKOLTURA U ŻVILUPP RURALI ||   ||   ||   || 2014[9] ||   || 2016[10] || 2017 || 2018 || 2019 || 2020 || L-AMMONT TOTALI || 
 ||  Approprjazzjonijiet operattivi ||   ||   ||   ||   ||   ||   ||   ||   ||   || 
 || 05 02 08 12 — L-iskema tal-frott għall-iskejjel || Impenji || (1) ||   || 122 ||   || 0 || 0 || 0 || 0 || 0 || 0 || 
 || Pagamenti || (2) ||   || 122 ||   || 0 || 0 || 0 || 0 || 0 || 0 || 
 || 05 02 12 08 — L-iskema tal-ħalib għall-iskejjel[11] || Impenji || (1a) ||   || 75 ||   || 0 || 0 || 0 || 0 || 0 || 0 || 
 || Pagamenti || (2 a) ||   || 75 ||   || 0 || 0 || 0 || 0 || 0 || 0 || 
 || TOTAL tal-approprjazzjonijiet || Impenji || =1+1a ||   || 197 ||   || 0 || 0 || 0 || 0 || 0 || 0 || 
 || Pagamenti || =2+2 a ||   || 197 ||   || 0 || 0 || 0 || 0 || 0 || 0 || 
 ||  TOTAL tal-approprjazzjonijiet operattivi || Impenji || (4) ||   || 197 ||   || 0 || 0 || 0 || 0 || 0 || 0 
 || Pagamenti || (5) ||   || 197 ||   || 0 || 0 || 0 || 0 || 0 || 0 
 ||  TOTAL tal-approprjazzjonijiet ta’ natura amministrattiva ffinanzjati mill-pakkett finanzjarju għal programmi speċifiċi || (6) ||   || 0 ||   || 0 || 0 || 0 || 0 || 0 || 0 
 || TOTAL tal-approprjazzjonijiet għall-INTESTATURA 2 tal-qafas finanzjarju multiannwali || Impenji || =4+ 6 ||   || 197 ||   || 0 || 0 || 0 || 0 || 0 || 0 
 || Pagamenti || =5+ 6 ||   || 197 ||   || 0 || 0 || 0 || 0 || 0 || 0 
 Intestatura tal-qafas finanzjarju multiannwali || 5 || “Nefqa amministrattiva” || 
f’miljuni ta’ Euro
   ||   ||   || 2016 || 2017 || 2018 || 2019 || 2020 || L-AMMONT TOTALI 
 Direttorat Ġenerali: AGRIKOLTURA U ŻVILUPP RURALI ||   ||   || 
  Riżorsi umani || 0 || 0 || 0 || 0 || 0 || 0 
  Nefqa amministrattiva oħra || 0 || 0 || 0 || 0 || 0 || 0 
 TOTAL TAD-DĠ AGRIKOLTURA U ŻVILUPP RURALI || Approprjazzjonijiet || 0 || 0 || 0 || 0 || 0 || 0 
 TOTAL tal-approprjazzjonijiet għall-INTESTATURA 5 tal-qafas finanzjarju multiannwali || (Impenji totali = Pagamenti totali) || 0 || 0 || 0 || 0 || 0 || 0 
f’miljuni ta’ Euro
   ||   ||   || 2016 || 2017 || 2018 || 2019 || 2020 || L-AMMONT TOTALI 
 TOTAL tal-approprjazzjonijiet taħt l-INTESTATURI 1 sa 5 tal-qafas finanzjarju multiannwali || Impenji || 0 || 0 || 0 || 0 || 0 || 0 
 Pagamenti || 0 || 0 || 0 || 0 || 0 || 0 
3.2.2.     L-impatt stmat fuq
l-approprjazzjonijiet operattivi 
–     
X       Il-proposta/l-inizjattiva ma
teħtieġx l-użu ta’ approprjazzjonijiet operattivi 
–     
¨      Il-proposta/l-inizjattiva teħtieġ l-użu ta’
approprjazzjonijiet operattivi, kif spjegat hawn taħt:
Approprjazzjonijiet ta’ impenn f’miljuni ta’ Euro 
 Indika l-għanijiet u r-riżultati ||   ||   || 2016 || 2017 || 2018 || 2019 || 2020 || L-AMMONT TOTALI 
 EŻITI (riżultati) ||   
 It-tip[12]   || L-ispiża medja || L-għadd || L-ispiża || L-għadd || L-ispiża || L-għadd || L-ispiża || L-għadd || L-ispiża || L-għadd || L-ispiża || L-għadd || L-ispiża 
 L-GĦAN SPEĊIFIKU || Li jittejjeb l-aċċess ta’ gruppi soċjali sensittivi għall-ikel ||   
 Ir-riżultat || L-għadd ta’ miżuri ta’ akkumpanjament ||   ||   ||   ||   ||   ||   ||   ||   ||   ||   ||   ||   ||   
 Ir-riżultat || L-għadd ta’ tfal li jieħdu sehem fil-miżuri ta’ akkumpanjament ||   ||   ||   ||   ||   ||   ||   ||   ||   ||   ||   ||   ||   
 Ir-riżultat || L-għadd ta’ miżuri ta’ akkumpanjament marbutin mal-agrikoltura ||   ||   ||   ||   ||   ||   ||   ||   ||   ||   ||   ||   ||   
 L-ISPIŻA TOTALI ||   ||   ||   ||   ||   ||   ||   ||   ||   ||   ||   ||   
3.2.3.     L-impatt stmat fuq
l-approprjazzjonijiet ta’ natura amministrattiva
3.2.3.1.  Sommarju 
–     
¨      Il-proposta/l-inizjattiva ma teħtieġx l-użu ta’
approprjazzjonijiet ta’ natura amministrattiva 
–     
X       Il-proposta/l-inizjattiva
teħtieġ l-użu ta’ approprjazzjonijiet ta’ natura
amministrattiva, kif spjegat hawn taħt:
f’miljuni ta’ Euro
   || 2016 || 2017 || 2018 || 2019 || 2020 || L-AMMONT TOTALI 
 L-INTESTATURA 5 tal-qafas finanzjarju multiannwali ||   ||   ||   ||   ||   ||   
 Riżorsi umani || 0 || 0 || 0 || 0 || 0 || 0 
 Nefqa amministrattiva oħra || 0 || 0 || 0 || 0 || 0 || 0 
 Subtotal tal-INTESTATURA 5 tal-qafas finanzjarju multiannwali || 0 || 0 || 0 || 0 || 0 || 0 
 L-AMMONT TOTALI || 0 || 0 || 0 || 0 || 0 || 0 
L-approprjazzjonijiet
tar-riżorsi umani meħtieġa se jintlaħqu
mill-approprjazzjonijiet tad-Direttorat Ġenerali li diġà huma
assenjati għall-ġestjoni tal-azzjoni u/jew li diġà tqassmu
mill-ġdid fid-Direttorat Ġenerali, flimkien, jekk ikun
meħtieġ, ma’ kwalunkwe allokazzjoni addizzjonali li tista’
tingħata lid-Direttorat Ġenerali li jkun qed imexxi l-azzjoni skont
il-proċedura ta’ allokazzjoni annwali u fid-dawl tar-restrizzjonijiet
baġitarji.
3.2.3.2.  Stima tar-riżorsi umani
meħtieġa 
–     
¨      Il-proposta/l-inizjattiva ma teħtieġx l-użu ta’
riżorsi umani. 
–     
X       Il-proposta/l-inizjattiva
teħtieġ l-użu ta’ riżorsi umani, kif spjegat hawn
taħt:
L-istima għandha tingħata
f’unitajiet li huma ekwivalenti għall-full-time
   || 2016 || 2017 || 2018 || 2019 || 2020 
 XX 01 01 01 (fil-kwartieri ġenerali u fl-uffiċċji ta’ rappreżentanza tal-Kummissjoni) || 4 || 4 || 4 || 4 || 4 
 XX 01 01 02 (fid-delegazzjonijiet) ||   ||   ||   ||   ||   
 XX 01 05 01 (għar-riċerka indiretta) ||   ||   ||   ||   ||   
 10 01 05 01 (għar-riċerka diretta) ||   ||   ||   ||   ||   
 XX 01 02 01 (AK, ENS, INT mill-“pakkett globali”) ||   ||   ||   ||   ||   
 XX 01 02 02 (AK, AL, ENS, INT u JED fid-delegazzjonijiet) ||   ||   ||   ||   ||   
 XX 01 04 yy   || - fil-kwartieri ġenerali   ||   ||   ||   ||   ||   
 - fid-delegazzjonijiet ||   ||   ||   ||   ||   
 XX 01 05 02 (AK, ENS, INT – għar-riċerka indiretta) ||   ||   ||   ||   ||   
 10 01 05 02 (AK, ENS, INT – għar-riċerka diretta) ||   ||   ||   ||   ||   
 Linji tal-baġit oħrajn (speċifika liema) ||   ||   ||   ||   ||   
 L-AMMONT TOTALI (*) || 4 || 4 || 4 || 4 || 4 
XX huwa l-qasam
politiku jew it-titolu baġitarju kkonċernat.
Ir-riżorsi umani
meħtieġa se jintlaħqu mill-persunal tad-Direttorat Ġenerali
li huwa diġà assenjat għall-ġestjoni tal-azzjoni u/jew li
diġà ġie spustat fid-Direttorat Ġenerali, flimkien, jekk ikun
meħtieġ, ma’ kwalunkwe allokazzjoni addizzjonali li tista’
tingħata lid-Direttorat Ġenerali li jkun qed imexxi l-azzjoni skont
il-proċedura ta’ allokazzjoni annwali u fid-dawl tar-restrizzjonijiet
baġitarji.
Deskrizzjoni
tal-kompiti li għandhom jitwettqu:
 Uffiċjali u persunal temporanju || Il-ġestjoni tal-leġiżlazzjoni, it-tfassil tal-politika, l-analiżi u l-pariri ekonomiċi, il-koordinazzjoni u l-konsultazzjoni bejn is-servizzi, il-komunikazzjoni interna u l-informazzjoni għall-pubbliku, ir-rappreżentanza tal-istituzzjoni u n-negozjar u l-immaniġjar tad-dejta statistika 
 Persunal estern ||   
3.2.4.     Il-kompatibbiltà mal-qafas
finanzjarju multiannwali attwali 
–     
X       Il-proposta/l-inizjattiva
hija kompatibbli mal-qafas finanzjarju multiannwali attwali.
–     
¨      Il-proposta/l-inizjattiva se tinvolvi l-ipprogrammar
mill-ġdid tal-intestatura rilevanti fil-qafas finanzjarju multiannwali.
–     
¨      Il-proposta/l-inizjattiva teħtieġ l-applikazzjoni
tal-istrument tal-flessibbiltà jew ir-reviżjoni tal-qafas finanzjarju
multiannwali.
3.2.5.     Il-kontribuzzjonijiet ta’
terzi persuni 
–     
Il-proposta/l-inizjattiva ma tipprevedix
il-kofinanzjament minn terzi persuni. 
–     
X
Il-proposta/l-inizjattiva tipprevedi l-kofinanzjament stmat hawn taħt:
Il-kontribuzzjoni
finanzjarja tal-Unjoni għal din l-iskema hija mogħtija
fl-Artikolu 1(3) tal-abbozz tar-Regolament. Barra minn hekk, il-livell ta’
għajnuna tal-Unjoni (rata fissa) għall-ispiża tal-porzjon
għall-frott u l-ħaxix u għall-ħalib se jiġi
deċiż permezz ta’ atti ddelegati.
Il-livell
tal-kontribuzzjoni tal-UE għall-ispiża tal-prodotti se jkun limitat
billi jiġi stabbilit ammont massimu tal-għajnuna tal-UE għal
kull porzjon ta’ frott u ħaxix u għal kull porzjon ta’ ħalib.
L-Istati Membri se jkollhom l-għażla li jżidu dan l-ammont
b’kontribuzzjonijiet nazzjonali jew li jattiraw fondi mis-settur privat sabiex
iwessgħu l-ambitu u/jew l-intensità tal-interventi tagħhom b’rabta
mal-iskemi għall-iskejjel. F’dan l-istadju, l-ammont totali tal-kontribuzzjonijiet
ta’ terzi persuni ma jistax jiġi kkwantifikat, minħabba d-diversità
ta’ dawn it-terzi persuni (pubbliċi u/jew privati) u minħabba li
t-tagħrif rilevanti mhux disponibbli dal-ħin.
3.3.        L-impatt stmat fuq
id-dħul 
–     
X       Il-proposta/l-inizjattiva
m’għandha l-ebda impatt finanzjarju fuq id-dħul.
–     
¨      Il-proposta/l-inizjattiva għandha l-impatt finanzjarju li
ġej:
¨         fuq ir-riżorsi proprji
¨         fuq dħul varju
[1]               Ir-Regolament tal-Kunsill (UE) Nru 1370/2013
tas-16 ta’ Diċembru 2013 li jiddetermina miżuri dwar
l-iffissar ta’ ċerti għajnuniet u rifużjonijiet relatati
mal-organizzazzjoni komuni tas-swieq tal-prodotti agrikoli (ĠU L 346,
20.12.2013, p. 12).
[2]               Ir-Regolament (UE) Nru 1308/2013 tal-Parlament
Ewropew u tal-Kunsill tas-17 ta’ Diċembru 2013 li
jistabbilixxi organizzazzjoni komuni tas-swieq fi prodotti agrikoli u li
jħassar ir-Regolamenti tal-Kunsill (KEE) Nru 922/72, (KEE)
Nru 234/79, (KE) Nru 1037/2001 u (KE) Nru 1234/2007 (ĠU
L 347, 20.12.2013, p. 671).
[3]               ABM: immaniġġjar ibbażat fuq l-attività –
ABB: ibbaġitjar ibbażat fuq l-attività.
[4]               Kif imsemmi fl-Artikolu 54(2)(a) jew (b)
tar-Regolament Finanzjarju.
[5]               Id-dettalji tal-metodi ta’ ġestjoni u r-referenzi
għar-Regolament Finanzjarju jinsabu fuq is-sit tal-internet tal-baġit
(BudgWeb) li ġej: http://www.cc.cec/budg/man/budgmanag/budgmanag_en.html.
[6]               Diff. = Approprjazzjonijiet differenzjati / Mhux diff. =
Approprjazzjonijiet mhux differenzjati.
[7]               L-EFTA: l-Assoċjazzjoni Ewropea tal-Kummerċ
Ħieles. 
[8]               Il-pajjiżi kandidati u, fejn ikun applikabbli,
il-pajjiżi kandidati potenzjali mill-Balkani tal-Punent.
[9]               L-ammonti tal-baġit tal-2014 qed jingħataw
għall-informazzjoni biss.
[10]             Għal raġunijiet ta’ tqabbil, qed nassumu li
l-implimentazzjoni se tibda fl-2016. Barra minn hekk, iż-żieda
fil-pakkett għall-frott għall-iskejjel li kien hemm qbil dwarha
fil-kuntest tar-riforma tal-PAK (ir-Regolament tal-Kunsill (UE)
Nru 1370/2013 li jiddetermina miżuri dwar l-iffissar ta’ ċerti
għajnuniet u rifużjonijiet relatati mal-organizzazzjoni komuni
tas-swieq tal-prodotti agrikoli) se tiġi implimentata mis-sena skolastika
tal-2014 sal-2015 u l-ammont mistenni jintuża kollu.
[11]             Il-proposta tipprevedi li jiġi stabbilit pakkett ta’
EUR 80 miljun għall-iskema tal-ħalib għall-iskejjel
għal kull sena skolastika. Dan jikkorrispondi għal-livell mistenni
ta’ eżekuzzjoni tal-baġit u huwa skont l-ammonti tan-nefqa
ġenerali marbuta mas-swieq u mal-għajnuniet diretti meqjusin
fil-qafas finanzjarju multiannwali għall-2014 sal-2020.
[12]             Ir-riżultati huma l-prodotti u s-servizzi li
għandhom jiġu pprovduti (pereżempju l-għadd ta’ skambji ta’
studenti ffinanzjati, l-għadd ta’ kilometri ta’ toroq mibnija,
eċċ.).